प्रदेश १ सेमिफाइनलमा
लमहीमा जारी प्रधानमन्त्री कप राष्ट्रिय महिला क्रिकेट प्रतियोगितामा प्रदेश १ लगातार दोस्रो जित हासिल गरी सेमीफाइनलमा प्रवेश गरेको छ ।
दाङ — लमहीमा जारी प्रधानमन्त्री कप राष्ट्रिय महिला क्रिकेट प्रतियोगितामा प्रदेश १ लगातार दोस्रो जित हासिल गरी सेमीफाइनलमा प्रवेश गरेको छ ।समूह ‘बी’ मा रहेको प्रदेश १ ले बुधबारको पहिलो खेलमा सुदूरपश्चिमलाई ५ विकेटले पराजित गर्‍यो । लगातार दुई खेलमा जित निकाल्दै ४ अंक जोडेको प्रदेश १ एक खेलअगावै सेमिफाइनल पुगेको हो । सुदूरपश्चिमले प्रस्तुत गरेको ५४ रनको सामान्य लक्ष्यलाई प्रदेश १ ले १५.१ ओभरमा ५ विकेट गुमाएर पूरा गरेको थियो । टिमले जित हाासिल गर्ने क्रममा कप्तान रुविना क्षेत्रीले १२ रन र अप्सरी बेगमले ९ रन बनाइन् । निग्मा तामाङले अविजित रहादै ७ रनको योगदान गरिन् । यसअघि समूह ‘बी’ मा रहेको प्रदेश १ ले पहिलो खेलमा वाग्मतीलाई ४६ रनले पराजित गरेको थियो भने सुदूरपश्चिमको यो पहिलो हार हो । सुदूरपश्चिमले पहिलो खेलमा गण्डकी प्रदेशलाई ५९ रनले पराजित गरेको थियो ।गण्डकीमाथि वाग्मतीको सहज जित यसैगरी, दोस्रो खेलमा वाग्मती प्रदेशले गण्डकीलाई ६५ रनले पराजित गरेको छ । वाग्मतीले दिएको १ सय ५४ रनको योगफललाई पछ्याएको गण्डकी निर्धारित २० ओभर पूरै खेल्दै ५ विकेटको क्षतिमा ८८ रनमा सीमित हुन पुगेको थियो ।गण्डकीका लागि सृष्टि पौडेलले सर्वाधिक ३० रन तथा कप्तान शिला क्षेत्रीले २६ रनको योगदान गरिन् । बलिङतर्फ वाग्मतीका लागि कप्तान अस्मिना कर्मचार्य, सुमन खतिवडा, आरती बिडारी र निशा तामाङले १–१ विकेट लिए । टस जितेर पहिले ब्याटिङ गरेको वाग्मतीले निर्धारित २० ओभर पूरै खेल्दै मात्र ४ विकेट गुमाएर १ सय ५३ रन बनाएको थियो । वाग्मतीले सुरुदेखि नै राम्रो सुरुवात पाएको थियो ।यो जितसागै समूह ‘बी’ मा रहेको वाग्मतीले २ खेलमा १ मा जित र १ मा हार व्यहोर्दै अंक तालिकामा २ अंक जोडेको छ भने लगातार दुई खेलमा पराजित भएको गण्डकी समूह चरणबाटै बाहिरिएको छ । बिहीबार समूह ‘बी’ का अन्तिम खेलहरु हुनेछन् । जसअन्तर्गत पहिलो खेलमा सुदूरपश्चिमले वाग्गमती र दोस्रो खेलमा प्रदेश १ ले गण्डकीको सामना गर्नेछ ।